Bård Finne

Bård Finne (født 1995) er en norsk fotballspiller som spiller for .

 Klubbkarriere 

 Tidlig karriere 
Finne er født i Bergen, og spilte aldersbestemt fotball i de lokale klubbene Trane og Nymark. I 2009 meldte han overgang fra Nymark til utviklingsavdelingen i SK Brann sammen med barndomskameratene Andreas Vindheim og Kasper Skaanes.

 Brann 
Han fikk sin A-lagsdebut for Brann da han kom inn som innbytter og scoret i en cupkamp mot Florø den 10. mai 2012. Den 23. mai debuterte han i Eliteserien, da han ble byttet inn i sluttminuttene i hjemmekampen mot Fredrikstad. I september 2012 signerte han proffkontrakt ut 2013-sesongen med Brann. Den 23. september 2012 scoret han sine første mål i Eliteserien hjemme mot Rosenborg, da han ble byttet inn syv minutter før slutt og scoret to ganger på tre minutter.

Sommeren 2013 ble det kjent at Finne ikke ville signere ny kontrakt med Brann, og heller ønsket å fortsette karrieren utenlands. Da han ble byttet inn mot Sandnes Ulf i juni 2013 ble han møtt med pipekonsert fordi han ikke ville skrive ny kontrakt, før han scoret hat-trick.

 Köln 
I august 2013 ble det kjent at han hadde signert en 3,5-års kontrakt med den tyske klubben 1. FC Köln, gjeldende fra januar 2014. 

Han debuterte for Köln den 9. februar 2014 i toppkampen i 2. Bundesliga hjemme mot Paderborn. Han spilte 11 kamper og scoret 1 mål i vårsesongen for Köln, som rykket opp til Bundesligaen. I 2014/15-sesongen spilte han kun 10 kamper for Köln i Bundesligaen, og sesongen etter fikk han ingen spilletid.

 Heidenheim 
I januar 2016 signerte den da 20 år gamle Finne en 2,5-års kontrakt med 1. FC Heidenheim i 2. Bundesliga.

 Vålerenga 
Den 24. februar 2017 ble det kjent at Finne vendte tilbake til Norge, og hadde signert en fireårskontrakt med Vålerenga. Debuten for sin nye klubb fikk han den 3. april 2017 i en 1–0 seier over Viking, hvor Finne ble matchvinner etter å ha scoret kampens eneste mål.

Etter kun fire scoringer i Eliteserien på 24 kamper for Vålerenga i 2017, var han Vålerengas mestscorende spiller i cup og serie i 2018 og 2019.

Vålerenga ønsket å forlenge kontrakten med Finne i 2020, men etter varierende spilletid ble det i oktober kjent at han ville forlate klubben når kontrakten gikk ut etter sesongen.

Totalt spilte han 115 kamper og scoret 38 mål på fire sesonger for Vålerenga i serie og cup.

 SønderjyskE 
Den 10. oktober 2020 ble det kjent at Finne hadde signert en 3,5-års kontrakt med den danske Superliga-klubben SønderjyskE, gjeldende fra januar 2021.

 Brann 
Den 5. august 2021 vendte Finne tilbake til Brann, og signerte en kontrakt til sommeren 2025 med klubben. Samme høst var han med å rykke ned fra Eliteserien med klubben. I 2022 ble han toppscorer i OBOS-ligaen sammen med Stabæks Gift Orban med 16 mål. I juli 2023 forlenget han kontrakten med Brann ut 2026-sesongen.

 Landslagskarriere 
Finne har spilt på en rekke aldersbestemte norske landslag fra G15 til U21.

Den 6. juni 2023 ble han tatt ut i sin første landslagstropp for  i kampene mot  (17. juni) og  (20. juni).Norges tropp mot Skottland og Kypros Han fikk sin seniorlandslagsdebut i det 87. minutt mot Kypros den 20. juni 2023 som innbytter for Erling Braut Haaland.Haaland-dobbel da Norge slo Kypros

Den 7. september 2023 scoret han sitt første landslagsmål for  mot .6-0-seier på Ullevaal

 Referanser 

 Eksterne lenker 

 Profil på Branntall
 Profil på bundesliga.com

 Alle seniorlandskamper

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for SK Brann
Kategori:Fotballspillere for 1. FC Köln
Kategori:Fotballspillere for 1. FC Heidenheim
Kategori:Fotballspillere for Vålerenga Fotball
Kategori:Fotballspillere for SønderjyskE
Kategori:Norske fotballspillere i Tyskland
Kategori:Norske fotballspillere i Danmark
Kategori:Norgesmestere i fotball
Kategori:Personer fra Bergen kommune